નહેરનું રોટેશન 55થી 60 દિવસ બંધ રહેવાના કારણે નવસારી શહેરમાં આ દિવસો દરમિયાન પાણીકાપ મુકી પાલિકાએ તે વખતે પણ એક જ ટાઈમ પાણી આપ્યું હતું. જોકે તે વખતે શિયાળાની મોસમ હોય સ્થિતિ અલગ હતી. હાલ ભરઉનાળો ચાલી રહ્યો છે અને ગરમી પણ પડી રહી છે. આ સ્થિતિમાં એક ટાઈમ પાણી પુન: શહેરીજનોને મળતા મુશ્કેલી પડશે એ નક્કી છે. જોકે આ સ્થિતિ વધુ નહીં 10-12 દિવસ જ રહેવાની પાલિકાની ધારણા છે ત્યારબાદ પુન: રાબેતા મુજબ વધુ પાણી આપી શકાશે.